Tarybos direktyva
1984 m. lapkričio 27 d.
peržiūrinti Direktyvoje 78/660/EEB nurodytas sumas, išreikštas ekiu
(84/569/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1978 m. liepos 25 d. Tarybos direktyvą 78/660/EEB, grindžiamą Europos ekonominės bendrijos sutarties 54 straipsnio 3 dalies g punktu dėl tam tikrų tipų bendrovių metinių atskaitomybių [1], ypač į jos 53 straipsnio 2 dalį,
atsižvelgdama į Komisijos pasiūlymą,
kadangi Reglamente (EEB) Nr. 3180/78 [2] su pakeitimais, padarytais Reglamentu (EEB) Nr. 2626/84 [3], apibrėžiamas naujas apskaitos vienetas, vadinamasis ekiu;
kadangi Reglamentu (EEB, Euratomas) Nr. 3308/80 [4] nuo jo įsigaliojimo momento visuose Bendrijos teisiniuose dokumentuose "Europos apskaitos vienetas" buvo pakeistas į "ekiu";
kadangi Direktyvos 78/660/EEB 11 ir 27 straipsniuose bei darant į juos nuorodą Direktyvos 83/349/EEB [5] 6 straipsnyje ir Direktyvos 84/253/EEB [6] 20 ir 21 straipsniuose nustatomos balanso sumos ir grynosios pajamos ribos ekiu, kurių neviršijus valstybės narės gali nukrypti nuo tų direktyvų nuostatų;
kadangi Direktyvos 78/660/EEB 53 straipsnio 2 dalyje nustatoma, kad kas penkeri metai Taryba, gavusi Komisijos pasiūlymą, peržiūri ir, jeigu reikia, atsižvelgdama į ekonominius ir finansinius pokyčius Bendrijoje, pataiso toje direktyvoje ekiu išreikštas sumas;
kadangi, atsižvelgiant į realią padėtį, ekiu vertė nebėra tokia, kokia ji buvo tuo metu, kai buvo priimta Direktyva 78/660/EEB;
kadangi, atsižvelgiant į su ekiu susijusius finansinius pokyčius, įvykusius nuo to laiko, atitikmenis nacionalinėmis valiutomis reikia perskaičiuoti remiantis Direktyvos 78/660/EEB 53 straipsnio 2 dalyje nustatyta data,
PRIĖMĖ ŠIĄ DIREKTYVĄ:
1 straipsnis
Direktyva 78/660/EEB iš dalies keičiama taip:
1. 11 straipsnyje:
- pirmojoje įtraukoje: "balanso suma: ne didesnė kaip 1000000 ekiu" pakeičiama į "balanso suma: ne didesnė kaip 1550000 ekiu",
- antrojoje įtraukoje: "grynosios pajamos: ne didesnės kaip 2000000 ekiu" pakeičiama į "grynosios pajamos: ne didesnės kaip 3200000 ekiu".
2. 27 straipsnyje:
- pirmojoje įtraukoje: "balanso suma: ne didesnė kaip 4000000 ekiu" pakeičiama į "balanso suma: ne didesnė kaip 6200000 ekiu",
- antrojoje įtraukoje: "grynosios pajamos: ne didesnės kaip 8000000 ekiu" pakeičiama į "grynosios pajamos: ne didesnės kaip 12800000 ekiu".
3. a) 53 straipsnio 1 dalis pakeičiama tokiu tekstu:
"1. Šioje direktyvoje ekiu yra Reglamente (EEB) Nr. 3180/78 (1) su pakeitimais, padarytais Reglamentu (EEB) Nr. 2626/84 (2), apibrėžtas vienetas. Atitikmuo nacionaline valiuta skaičiuojamas pagal 1983 m. liepos 25 d. kursą.";
b) 1 išnaša pakeičiama tokiomis išnašomis:
"(1) OL L 379, 1978 12 30, p. 1.
(2) OL L 247, 1984 9 16, p. 1."
2 straipsnis
Valstybės narės nedelsdamos praneša Komisijai apie visus įstatymus ir kitus teisės aktus, kuriuos jos priima laikydamosi šios direktyvos.
3 straipsnis
Ši direktyva skirta valstybėms narėms.
Priimta Briuselyje, 1984 m. lapkričio 27 d.